

Հավելված 5

**Մ Ր Ց ՈՒ Յ Թ**

**ՀՀ մարզերում զբոսաշրջային առնվազն 3 տեղեկատվական կենտրոնների գործունեության աջակցության համար (այսուհետ՝ Միջոցառում)**

**Մրցույթային միջոցառման**  **նկարագրությունը**

Միջոցառման շրջանակներում աջակցություն կտրամադրվի ՀՀ մարզերում զբոսաշրջային առնվազն 3տեղեկատվական գործառույթներ իրականացնող կենտրոններին, որոնց գործունեության արդյունքում զբոսաշրջիկների համար կստեղծվեն առավել նպաստավոր պայմաններ տեղական մակարդակում տեղեկատվություն և ուղղորդումներ ստանալու, ինչպես նաև կդյուրացնեն մարզային ռեսուրսի համակարգման ընթացակարգերը: Ծրագիրը կնպաստի`

* Մարզային մակարդակում զբոսաշրջային ռեսուրսների արդյունավետ կառավարմանը
* Զբոսաշրջային վայրերի մասին վիճակագրության օպերատիվ հավաքագրմանը
* Զբոսաշրջիկների տեղեկացվածության մակարդակի բարձրացմանը
* Մարզերում զբոսաշրջային այլընտրանքային միջոցառումների ստեղծմանը

**Միջոցառման ա*րդյունքները***

Միջոցառման ակնկալվող արդյունքներն են`

* ՀՀ մարզերում զբոսաշրջային առնվազն 3 տեղեկատվական կենտրոնների բնականոն գործունեության ապահովում
* Մարզի զբոսաշրջային ռեսուրսների քարտեզագրում` ներառյալ գլխավոր եւ երկրորդական զբոսաշրջային վայրեր
* Զբոսաշրջային վայրերի մասին բովանդակության մշակում
* Մարզի զբոսաշրջային հոսքերի վերաբերյալ տեղեկատվության հավաքագրում
* Հյուրանոցային տնտեսության օբյեկտների վերաբերյալ վիճակագրության հավաքագրում
* Մարզային զբոսաշրջային միջոցառումների կազմակերպում, համակարգում
* Զբոսաշրջության կոմիտեի հետ համաձայնեցված զբոսաշրջային հետազոտությունների իրականացում

***Դիմելու պայմանները***

Մրցույթին կարող են դիմել այն տեղեկատվական կենտրոնները, որոնք

* գրանցված են որպես հասարակական կազմակերպություններ
* ունեն տեղեկատվական կենտրոնի գործունեության փորձ և գիտելիքներ
* ունեն համապատասխան տարածք, կահավորում, սարքավորումներ
* մասնագիտական աշխատակազմ` առնվազն մեկ օտար լեզվի իմացությամբ մասնագետ։

Համաձայն մրցութային ընթացակարգի մրցույթի մասնակիցը պետք է ներկայացնի հետևյալ տեղեկատվությունը

* կազմակերպության գրանցման վկայական
* կազմակերպության իրավասու մարմնի որոշումը մրցույթին նախատեսված պայմաններով մասնակցելու վերաբերյալ
* կազմակերպության փորձի նկարագրություն
* ներգրավվող մասնագետների տվյալներ, ինքնակենսագրականներ
* տարածքի սեփականության վկայական կամ վարձակալության պայմանագիր
* առկա սարքավորումների ցանկ
* տեղեկատվություն տեղական ինքնակառավարման մարմինների համագործակցության վերաբերյալ տեղեկանք
* տարեկան գործողությունների ծրագիր՝ առնվազն մեկ միջոցառման կազմակերպմամբ/կամ աջակցմամբ և կատարվող աշխատանքների ժամանակացույցով
* ծրագրի իրականացման ծախսերի նախահաշիվ` տեղեկատվություն իրականացվող միջոցառումների անվանումների, քանակի, միավորի գնի և դրանց համար նախատեսվող ծախսերի՝ նաև համաֆինանսավորման վերաբերյալ:

***Հաշվետվողականությունը***

Ընտրված թեկնածուն սերտորեն կհամագործակցի Զբոսաշրջության կոմիտեի քաղաքականության վարչության հետ` ստանալով անհրաժեշտ ուղղորդումներ և տեղեկատվություն առաջացած հարցերի վերաբերյալ, իսկ հաշվետվությունները կներկայացնի ՀՀ ԷՆ Զբոսաշրջության կոմիտեի կողմից ստեղծված մրցութային հանձնաժողովի եզրակացությանը։

 Կատարված աշխատանքների բովանդակային և ֆինանսական հաշվետվությունը պետք է ներկայացվեն ՀՀ ԷՆ Զբոսաշրջության Կոմիտե կնքված Պայմանագրի դրույթներին համապատասխան:

***Մրցութային ծրագրի ժամկետը և պայմանները***

Հաշվետվությունների ներկայացման վերջնաժամկետ` դեկտեմբեր 10, 2021թ.:

***Վճարման ընթացակարգը***

Միջոցառման իրականացման համար կանխավճար չի նախատեսվում:

Հերթական վճարումներն իրականացվելու են համաձայն կատարված աշխատանքի արդյունքում ներկայացված հաշվետվությունների և հաշիվ ապրանքագրերի։